Hendrik Joseph Alois Bomers

Henricus Joseph Aloysius «Henny» Bomers (født 19. april 1936 i Groenlo i Nederland, død 12. september 1998 i Haarlem) var en nederlandsk katolsk prelat. Han var misjinær i Etiopia og biskop der, og senere i bispedømmet Haarlem fra 1983 til sin død i 1998.


== Liv og virke ==


=== Prest ===
Henny Bomers ble medlem av ordenssamfunnet lasaristene i 1957. Han ble ordinert til prest 19. mars 1964.


=== Etiopia ===
Etter å ha studert filosofi  ved det katolske universitet i Nijmegen, et studium han ikke fullførte, ble han sendt til Etiopia i 1967 og ble der til 1983. Han underviste i filosofi ved presteseminaret i Addis Abeba og fra 1973 lasaristenes regionale overordnede I sine etiopiske år var Bomers hovedsakelig kjent som en svært praktisk person – som fikk sin gamle bil til å fungere igjen og som klatret opp på stillaset for å bygge sin kirke med egne hender.


=== Biskop ===
 Etiopia: I 1977 utnevnte pave Paul VI ham til titulærbiskop av Avioccola og apostolisk vikar av Gimma/Nekemte. Den 9. juli 1978 ble han bispeviet av kardinal Bernardus Johannes Alfrink i Groenlo. Medkonsekrerende var biskop Franz Janssen, C.M., emeritert biskp av Gimma i Etiopia, og biskop Adrianus Johannes Simonis av Rotterdam.
 Haarlem, Nederland: Den 21. oktober 1983 (samme dag som Joseph Lescrauwaet ble hjelpebiskop i Haarlem) offentliggjorde Vatikanet at Bomers var utvent til koadjutor-biskop (biskop med etterfølgelsesrett) av Haarlem. Utnevnelsen, som var foretatt uten samråd med bispedømmets biskop Theodorus Zwartkruis, utløste et sjokk for mange i bispedømmet. Msgr. Zwartkruis døde samme kveld. Innledningsvis oppsto rykter og formodninger om en mulig sammenheng mellom Zwartkruis' død og utnevnelsen av de to nye biskopene. 
Biskop Bomers tiltrådte dermed som biskop av Haarlem, og han forbre i dette embede til sin død. Han måtte forholde seg til en sterk polarisering blant de troende og innenfor de styrende organer i bispedømmet Haarlem. I begravelsen hans sa hans bror Frans, som også var prest, at de noen ganger fikk råd fra familie og menighet: «Ta det med ro, tilsett for din del litt vann til vinen», hvorpå biskopen hadde svart: «Men da ville det ikke lenger være vin!»..På begynnelsen av 1990-tallet kansellerte biskop Bomers sitt medlemskap i Christen-Democratisch Appèl (CDA) i protest mot partiets politikk til fordel for eutanasi. I 1993 gikk Bomers med på opprettelsen av et konvikt for potensielle utenlandske prester fra Den neokatekumenale vei i Nieuwe Niedorp. Under sitt embedsperiode reetablerte han også bispedømmets hovedseminar i 1996.Biskop Bomers døde uventet som følge av et hjerteinfarkt som rammet ham under en kort spasertur. Hans requiemmesse fant sted i Sint-Bavo-katedralen lørdag 19. september 1998; katedralen var fullsatt. Hans hjelpebiskop Jozef Marianus Punt etterfulgte ham, først som bispedømmeadministrator og senere som bispedømmebiskop.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Paolo Giobbe (1880-1972) *1925
Kardinal Bernardus Johannes Alfrink (1900-1987) *1951
Biskop Hendrik Joseph Alois Bomers (1936-1998) *1978


== Referanser ==